Lögreglan hafði í ýmsu að snúast í gærkvöldi og í nótt . Í dag bók lögreglunnar kemur meðal annars fram að um hálffjögur í nótt afklæddist maður í annarlegu ástandi í miðborginni „ og gengur um á evuklæðunum [ sic ] , hann handtekinn og gistir hann fangageymslur þar til af honum rennur . “ Nokkrir aðrir einstaklingar í annarlegu ástandi voru til vandræða . Um hálfellefu var komið að manni sem lá ofurölvi í götunni , honum var ekið heim til sín . Tveimur tímum síðar kom tilkynning um æstan mann sem var til ama , en hann var farinn þegar lögreglan kom á staðinn . Laust fyrir eitt í nótt var tilkynnt um ofurölvi mann sem braut rúðu í miðbænum og var honum ekið heim eftir að lögreglan hafði rætt við hann . Rúmlega fimm var einn maður handtekinn vegna ástands síns og gistir hann fangageymslur þar til af honum rennur . Í gærkvöldi voru tvær konur leystar úr prisund í miðbænum , en þær höfðu fests í lyftu . Eignaspjöll voru framin , en gylltri málningu var úðað á tvær bifreiðar . Gerandi var handtekinn í öðru máli síðar um kvöldið , en þá var komið að honum þar sem hann var að henda hlutum út á götu . Var hann klæddur skóm sem ataðir voru í gylltri málningu .